ສະຫະລັດ ອາຣັບ ເອເມີເຣັສ ​ຍິງສະກັດກັ້ນ ການໂຈມຕີ ຂອງ​ພວກຮູຕີ ອີກເທື່ອນຶ່ງ
ໂຄສົກທຳນຽບຫ້າແຈ ທ່ານຈອນ ເຄີບີ ໄດ້ກ່າວຕໍ່ບັນດານັກຂ່າວ ຢູ່ທຳນຽບຫ້າແຈວ່າກຳລັງທະຫານສະຫະລັດ ຢູ່ໃນປະເທດດັ່ງກ່າວ ໄດ້ຍິງສະກັດກັ້ນລູກສອນໄຟ ທີ່ຍິງເຂົ້າມາ ດ້ວຍລະບົບຕໍ່ຕ້ານລູກສອນໄຟແພຕຣິອັອດ. 
ສະຫະລັດ ອາຣັບ ເອເມີເຣັສ ໄດ້ຍິງສະກັດກັ້ນລູກສອນໄຟຂີປະນາວຸດ ທີ່ຍິງໂດຍພວກ ກະບົດຮູຕີ ຢູ່ໃນເຢເມນ ຊຶ່ງໄດ້ຮັບການໜູນຫຼັງຈາກອີຣ່ານ ໃນວັນຈັນວານນີ້ ອັນເປັນ ການໂຈມຕີເທື່ອທີສາມ ຕໍ່ປະເທດທີ່ຕັ້ງຢູ່ໃນເຂດອ່າວເປີເຊຍ ໂດຍພວກກະບົດດັ່ງກ່າວ ໃນໄລຍະສອງອາທິດ ທີ່ຜ່ານມາ ໂຄສົກທຳນຽບຫ້າແຈ ທ່ານຈອນ ເຄີບີ (John Kirby) ໄດ້ກ່າວຕໍ່ບັນດານັກ ຂ່າວ ຢູ່ທຳ ນຽບຫ້າແຈວ່າກຳລັງທະຫານສະຫະລັດຢູ່ໃນປະເທດດັ່ງກ່າວ ໄດ້ ຍິງສະກັດກັ້ນລູກສອນ ໄຟທີ່ຍິງເຂົ້າມາ ດ້ວຍລະບົບຕໍ່ຕ້ານລູກສອນໄຟແພຕຣິອັອດ (Patriot) ໃນຂະນະທີ່ກຳ ລັງຂອງເອເມເຣັສ ໄດ້ຍິງລູກສອນໄຟຈາກພື້ນ ດິນຫາອາກາດຂຶ້ນຕໍ່ຕ້ານ ທ່ານເຄີບີ ກ່າວວ່າ “ລູກສອນໄຟແພຕຣິອັອດຂອງສະຫະລັດກໍໄດ້ຍິງຂຶ້ນ ແຕ່ແມ່ນລູກ ສອນໄຟຈາກພື້ນດິນຫາອາກາດຂອງເອເມີເຣັສ ໄດ້ຍິງຖືກເປົ້າໝາຍ ” ການຍິງທຳລາຍລູກສອນໄຟດັ່ງກ່າວ ບໍ່ໄດ້ເຮັດໃຫ້ມີການບາດເຈັບ ຫຼືເສຍຊີວິດແຕ່ ປະການໃດ ອີງຕາມທ່ານເຄີບີ ໂຄສົກທະຫານຮູຕີ ໄດ້ອ້າງເອົາຄວາມຮັບຜິດຊອບຕໍ່ການໂຈມຕີ ຊຶ່ງເກີດຂຶ້ນໃນ ຂະນະ ທີ່ ສະຫະລັດ ອາຣັບ ເອເມີເຣັສ ເປັນເຈົ້າພາບຕ້ອນຮັບ ປະທານາທິບໍດີ ອິສຣາແອລ ທ່ານ ອີສັກ ເຮີຊອກ (Isaac Herzog) ໃນການຢ້ຽມຢາມຢ່າງເປັນທາງການ ຢູ່ນັ້ນ